**LUKA KOPER, pristaniški in logistični sistem, delniška družba,**

**Vojkovo nabrežje 38, KOPER,**

**ki jo zastopata predsednik uprave delniške družbe Dragomir Matić in član uprave Andraž Novak,**

**kot NAROČNIK**

Identifikacijska številka: SI89190033

Matična št.: 5144353

**in**

**\_\_\_\_\_\_\_\_\_\_\_\_\_\_\_\_\_\_\_\_ (naziv izvajalca)**

**\_\_\_\_\_\_\_\_\_\_\_\_\_\_\_\_\_\_\_\_ (naslov izvajalca)**

**ki ga zastopa \_\_\_\_\_\_\_\_\_\_\_\_\_\_\_\_\_\_\_ (pooblaščeni zastopnik izvajalca za podpis pogodbe)**

**kot IZVAJALEC**

Identifikacijska številka: \_\_\_\_\_\_\_\_\_\_\_\_\_

Matična št.: \_\_\_\_\_\_\_\_\_\_\_\_\_\_\_\_

**sklepata naslednjo**

**P O G O D B O št. JN 28/2016/SPEI2/45 - \_\_\_\_\_\_\_\_\_\_\_\_\_**

1. člen

Predmet te pogodbe je dobava materialov in izvedba vseh del za **»Povečanje TP kontejnerski terminal z razširitvijo priključnih mest, vključno z galerijami za hladilne kontejnerje – faza 1«** na zemljiški parceli št. 1608/4, k.o. Koper. Vsebina in obseg del, ki so predmet te pogodbe je podana v ponudbi št. \_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_, ki je priloga št. 1 (v nadaljnjem besedilu: ponudba) in sestavni del te pogodbe. V primeru neskladja med pogodbo in ponudbo se upoštevajo določila te pogodbe.

Investicija se izvaja v okviru programa CEF (Connecting Europe Facility), projekta Fresh Food Corridors, katerega delno financira Evropska unija.

Izvajalec se delo zaveže izvesti skladno s:

* to pogodbo,
* specifikacijo naročila,
* ponudbo izvajalca št. ……….. z dne …………, razpisno dokumentacijo in njenimi prilogami,
* predpisi, standardi in zakonodajo.

2. člen

Vrednost vseh del in vseh materialov iz 1. člena te pogodbe je določena na osnovi priložene ponudbe in znaša:

**\_\_\_\_\_\_\_\_\_\_\_\_\_\_\_\_\_\_\_ EUR**

z besedo \_\_\_\_\_\_\_\_\_\_\_\_\_\_\_\_\_\_\_\_\_\_\_\_ 00/100 EUR

Pogodbena cena je neto brez davka na dodano vrednost. Na navedeno pogodbeno vrednost izvajalec obračuna naročniku ob izstavitvi računa DDV v skladu z veljavno zakonodajo.

Cene na enoto iz ponudbe so fiksne in nespremenljive do dokončanja vseh del, pri čemer se količine obračunajo po dejansko ugotovljenih količinah, na podlagi potrjene knjige obračunskih izmer.

Morebitno dodatno naročilo za dodatne storitve, ki niso vključene v prvotni projekt ali v prvotno naročilo, vendar so zaradi nepredvidenih okoliščin postale potrebne za izvedbo naročila storitev, zajetih v tem projektu ali naročilu si naročnik pridržuje pravico oddati izvajalcu osnovnega naročila, po postopku s pogajanji brez predhodne objave, v skladu z določili 35. člena ZJNVETPS. Podlaga za določitev vrednosti dodatnega naročila so cene na enoto in drugi kalkulativni elementi iz osnovne pogodbe, vključno s popustom. Z izvajalcem se sklene aneks k osnovni pogodbi ali novo pogodbo.

Revalorizacija cen v gradbeništvu ne spreminja ali vpliva na cene iz prejšnjih odstavkov.

3. člen

Izvajalec izjavlja in se zavezuje:

1. da je pred oddajo ponudbe preučil projektno dokumentacijo, je z njeno vsebino seznanjen in nima dodatnih vprašanj, vezanih na predmet izvedbe del,
2. da si je pred začetkom del površine in lokacije, kjer se bo delo izvajalo, ogledal in jih s profesionalno skrbnostjo preučil, tako da je z deloviščem in vsemi njegovimi značilnostmi in specifikami v celoti seznanjen,
3. delo opraviti solidno in kvalitetno s skrbnostjo dobrega strokovnjaka ter v skladu z določbami te pogodbe, pravili stroke, strokovno usposobljenim osebjem in zakonskimi predpisi ter tako, da so metode za dosego rezultata izključno na strani izvajalca,
4. delo opraviti tako, da ne bo ogrožen ali moten delovni proces pri naročniku,
5. da za skladiščenje materiala, potrebnega za izvedbo del iz te pogodbe, izvajalec ne bo zasedal površin naročnika, na katerih se izvaja delovni proces naročnika, brez njegovega izrecnega soglasja, naročnik za zastoje iz tega naslova ne bo priznal nobenih dodatnih stroškov ali podaljševanja rokov,
6. da bodo vgrajeni materiali in oprema ustrezali predpisom in standardom, ki veljajo v Republiki Sloveniji, in vgrajevati izključno materiale, ki so predvideni s projektno dokumentacijo, v nasprotnem bo nemudoma odstranil neustrezen material in/ali saniral neustrezno izvedeno delo na način, ki bo zadovoljeval pravilom stroke,
7. pred samim pričetkom izvedbe del predložiti naročniku na vpogled predpisana dokazila o ustreznosti materiala, opreme in opis tehnologije izvedbe del,
8. pred prevzemom del izročiti naročniku vso potrebno dokumentacijo o kvaliteti izvedenih del,
9. samostojno skrbeti in izvajati na gradbišču vse varnostne ukrepe tako za delavce kot za naprave in material po veljavni zakonodaji in skleniti z Luko Dogovor o zagotavljanju varnosti pri delu, požarne varnosti in varstva okolja na delovišču na področju LUKE, sicer za posledice opustitve prevzema popolno odgovornost,
10. da bo pred začetkom del gradbišče označil z gradbiščno tablo in drugače uredil, v skladu z veljavnimi predpisi o urejanju in označevanju gradbišč, ter morebitna nevarna dela prijavil Inšpektoratu RS za delo;
11. da bo pred začetkom del izdelal Varnostni načrt in Načrt organizacije ureditve gradbišča v skladu s z veljavnimi predpisi in ga predložil investitorju v potrditev, da bo pred začetkom del izdelal terminski plan in ga predložil investitorju,
12. da bo pred pričetkom del iz te pogodbe pridobil dokazilo o sklenjenem dogovoru o prevzemu odpadkov od pooblaščenega odstranjevalca odpadkov ter ga izročil naročniku oz. da bo predal gradbene odpadke v predelavo v skladu s Pooblastilom za oddajo gradbenih odpadkov v obdelavo, ki je priloga 2 in sestavni del te pogodbe,
13. da bo v celoti s popolno odgovornostjo poskrbel, da bo prevoz gradbenih odpadkov izvedel pooblaščen prevoznik gradbenih odpadkov in da bo ob podpisu pogodbe naročniku posredoval podatke o pooblaščenem prevozniku;
14. da bo po zaključku del odstranil z objekta in z gradbišča ves odpadni material in embalažo po končanih delih,
15. ob prevzemu predmeta pogodbe izročiti naročniku geodetski načrt novega stanja terena s katastrom komunalnih naprav v elektronski obliki in v mapah (3 izvode) ter PID projektno dokumentacijo v zahtevanem številu izvodov,
16. da bo odstopil svoje terjatve do naročnika v korist dobaviteljev blaga, podizvajalcev za izkazane in potrjene terjatve dobaviteljev in podizvajalcev do izvajalca del,
17. kadarkoli omogočiti naročniku vpogled v izvajanje pogodbenih del in da upošteva njegova navodila o posameznih vprašanjih,
18. pri prevzemu predmeta pogodbe naročniku predati garancijo za odpravo napak v garancijskem obdobju,
19. sprotno obveščati naročnika o vseh okoliščinah, ki bi ovirale, otežile ali podražile realizacijo projekta.

Naročnik pooblašča in naroča izvajalcu, da v skladu s predpisi, ki urejajo ravnanje z odpadki, ki nastanejo pri gradbenih delih, v njegovem imenu oddaja gradbene odpadke zbiralcu gradbenih odpadkov ali obdelovalcu in ob oddaji vsake pošiljke odpadkov izpolni evidenčni list, določen s predpisi, ki urejajo ravnanje z odpadki.

Izvajalec je dolžan v zvezi z oddajo gradbenih odpadkov iz naslova te pogodbe poravnati račun, izstavljen izvajalcu s strani pooblaščenega zbiralca in/ali obdelovalca gradbenih odpadkov.

V kolikor bi izvajalec po tej pogodbi ne poravnal storitve oddaje gradbenih odpadkov neposredno pooblaščenemu zbiralcu in/ali predelovalcu gradbenih odpadkov, lahko to stori naročnik, pri čemer se poravnana vrednost te storitve odbije od pogodbene vrednosti po tej pogodbi. V ta namen se izvajalec s podpisom te pogodbe nepreklicno zavezuje, da bo podpisal ustrezne listine kot npr. asignacije oziroma da se ta pogodba že šteje za soglasje k podpisu asignacijskih listin.

Če izvajalec ne ravna kakor zgoraj navedeno, odgovarja naročniku za vso povzročeno škodo.

1. člen

Izvajalec s podpisom te pogodbe potrjuje, da je seznanjen z definicijo pojma podizvajalec po ZJNVETPS.

Izvajalec pri izvedbi predmetnega javnega naročila s podizvajalci jamči in se zaveže:

1. da bodo njegovi podizvajalci dela opravljali vestno, pošteno, skladno z določili iz te pogodbe, projektne dokumentacije, veljavnimi zakonskimi predpisi ter pravili stroke,
2. da v razmerju do naročnika primarno prevzema skrb in odgovornost za podizvajalce glede izvedbe in kakovosti del, ki so predmet te pogodbe,
3. da bo svojemu računu oz. situaciji priložil račune oz. situacije svojih podizvajalcev, ki jih je predhodno potrdil in da bo naročniku priložil izjave podizvajalcev, da jim je izvajalec poravnal vse zapadle obveznosti za opravljeno delo pri tem naročilu,
4. da v primeru, če izjave podizvajalcev ne bodo priložene, lahko naročnik situacijo oz. račun zavrne,
5. da bo v pogodbah, ki jih bo sklenil s podizvajalci, vnesel določila, na podlagi katerih bodo podizvajalci, v primeru če bodo od naročnika zahtevali neposredno plačilo terjatve, ki bi jo imeli do glavnega izvajalca v zvezi s predmetom te pogodbe, naročniku izročili vso dokumentacijo o opravljenih delih in o obstoju terjatve do glavnega izvajalca in zlasti da bodo naročniku izročili vse izvirnike dokumentacije, ki je potrebna za pridobitev uporabnega dovoljenja,
6. da bo pogodbe, ki jih bo sklenil s podizvajalci v zvezi z izvajanjem te pogodbe predložil naročniku v pregled.

Šteje se, da izvajalec s to pogodbo pooblašča naročnika, da na podlagi potrjenega računa oz. mesečne situacije in končne situacije neposredno plačuje podizvajalcem navedenim v obrazcu P-6 »Podatki o podizvajalcih in soglasje za neposredno plačilo«, ki je priloga te pogodbe. Soglasja podizvajalcev so vsebovana v obrazcih P-6, ki so izpolnjeni, podpisani in žigosani, sestavni del in priloga te pogodbe. Neposredna plačila podizvajalcem so skladno z zakonom, ki ureja javno naročanje, obvezna.

Šteje se, da račune oziroma situacije glavni izvajalec potrdi, če jih v roku 8 dni od prejema pisno ne zavrne ali če jih pisno ne prereka.

Situaciji, ki jo ponudnik preda v potrditev naročniku, morajo biti priložene izjave vseh podizvajalcev posla, da so v situaciji ponudnika kot glavnega izvajalca navedene in vključene tudi storitve (vključno z vrednostmi), ki jih naročnik plača neposredno podizvajalcem. Naročnik ne odgovarja in jamči za plačila podizvajalcu, ki ga glavni izvajalec predhodno ni razkril naročniku.

Naročnik o morebitnih zahtevah podizvajalcev po neposrednem plačilu terjatve pisno obvesti glavnega izvajalca in ga pozove, da se v roku 8. dni od prejema naročnikovega obvestila izjasni o zahtevi posameznega podizvajalca in nameri naročnika, da zahtevani znesek podizvajalcu plača. Če izvajalec v roku iz prejšnjega stavka neposrednega zahtevka podizvajalca utemeljeno ne prereka, se šteje, da je zahtevek podizvajalca utemeljen in da ga izvajalec podizvajalcu ni plačal.

Naročnik lahko zadrži plačilo podizvajalčeve terjatve, ki jo ima do glavnega izvajalca:

1. dokler mu ni izročena vsa dokumentacija o opravljenih delih in o obstoju terjatve do glavnega izvajalca,
2. dokler predložena situacija ali račun za že opravljena dela ni potrjen,
3. dokler podizvajalec naročniku pisno ne zagotovi, da bo takoj po prejetemu plačilu izročil naročniku vse izvirnike dokumentacije, ki je potrebna za pridobitev uporabnega dovoljenja.

Neposredna plačila naročnika morebitnim podizvajalcem (podpodizvajalcem) se lahko opravijo največ do višine pogodbene vrednosti. Izvajalec v celoti odgovarjata za vse posledice in škodo, ki bi naročniku utegnila nastati, če bi vrednost del podizvajalcev, skupaj z deli izvajalca presegala pogodbeno dogovorjeno vrednost. Morebitni stroški in škoda, ki bi naročniku tako lahko nastala se odštejejo od celotne pogodbene vrednosti in jo naročnik lahko poračuna s svojo obveznostjo do izvajalca.

Ko naročnik poravna podizvajalčevo terjatev, ki jo ima do glavnega izvajalca, se obveznost naročnikovega plačila do glavnega izvajalca, za podizvajalcu izplačani znesek, ustrezno zmanjša. Naročnik v razmerju do podizvajalca, v zvezi z izvedenimi deli in zapadlimi računi, ki jih je podizvajalec predložil v plačilo glavnemu izvajalcu, ni dolžan plačati zamudnih obresti in drugih stranskih terjatev vključno s penali, ampak ostane ta obveznost izključno na glavnemu izvajalcu.

Pisno soglasje podizvajalcev, na podlagi katerih lahko naročnik namesto glavnega izvajalca poravna podizvajalčeve terjatve (glavnico brez obresti) do glavnega izvajalca, mora glavni izvajalec predložiti naročniku ob podpisu te pogodbe.

Če se po sklenitvi pogodbe o izvedbi predmetnega javnega naročila zamenja podizvajalec ali če izvajalec sklene pogodbo z novim podizvajalcem, mora izvajalec, ki je sklenil pogodbo z naročnikom, le-temu v roku 5 dni po spremembi predložiti:

* svojo izjavo, da je poravnal vse nesporne obveznosti prvotnemu podizvajalcu;
* pooblastilo za plačilo opravljenih in prevzetih del oziroma dobav neposredno novemu podizvajalcu in
* soglasje novega podizvajalca k neposrednemu plačilu, v katerem so vsebovani vsi podatki iz obrazca P-6.

5. člen

Pogodbeni stranki sta sporazumni, da bo izvajalec uveden v delo v roku 5 (petih) delovnih dneh od veljavno sklenjene pogodbe.

6. člen

Izvajalec se obvezuje dokončati dela iz te pogodbe po terminskem planu usklajenim z naročnikom. Rok dokončanja vseh del je 120 koledarskih dni od uvedbe v delo.

7. člen

Prekoračenje pogodbenega roka iz 6. člena te pogodbe opravičuje višja sila. V primeru višje sile mora izvajalec nemudoma obvestiti naročnika, zaradi obojestranske ugotovitve okoliščin ter podaljšanja roka dovršitve del za čas trajanja višje sile.

Na nastop in prenehanje okoliščin, ki lahko po tej pogodbi vplivajo na spremembo rokov, mora izvajalec takoj, najkasneje pa v 2 (dveh) delovnih dneh od dneva, ko izve za vzrok, zaradi katerega se lahko rok podaljša, pisno sporočiti naročniku in jih takoj evidentirati v gradbenem dnevniku.

V primeru, da izvajalec o višji sili ne obvesti naročnika, se šteje, da je delal v normalnih okoliščinah. Izpolnitev obveznosti v roku iz 6. člena, je bistvena sestavina pogodbe.

8. člen

Izvajalec je dolžan naročniku povrniti vso škodo, ki bi jo med izvajanjem del, ki so predmet te pogodbe, povzročil naročniku iz malomarnosti ali z naklepom. Izvajalec je dolžan naročniku poleg povzročene škode povrniti tudi izgubljen zaslužek.

9. člen

Naročnik se obvezuje, da bo opravljena dela na projektu plačeval na podlagi potrjenih mesečnih situacij in potrjene končne situacije. Izvajalec bo naročniku izstavljal mesečne situacije zadnjega dne v mesecu za tekoči mesec in jo potrjeno po nadzornem organu predložil naročniku najkasneje v roku osmih dni po izstavitvi, končno situacijo pa v roku 15 dni od podpisanega prevzemnega zapisnika.

Pogoj za izstavitev računa je s strani gradbenega nadzora potrjena mesečna situacija oz. končna situacija in podpisani prevzemni zapisnik.

S potrjenimi mesečnimi situacijami bo izdal račun do 90% pogodbene vrednosti, s končno situacijo pa račun za 10% pogodbene vrednosti.

Naročnik se zavezuje vsako predloženo situacijo pregledati in jo potrditi ali pisno posredovati izvajalcu pripombe oz. ugovore v roku 10 dni od prejema situacije.

Podpisani prevzemni zapisnik je osnova za izdajo končne situacije in končnega računa. Če naročnik ugovarja kateri izmed postavk v situaciji, je dolžan v pogodbenem roku plačati račun za znesek, zoper katerega nima ugovorov.

Naročnikove obveznosti iz te pogodbe se lahko poravnajo tudi na sledeči način in šteje se, da sta pogodbeni stranki soglasni, da so v nadaljevanju navedeni načini plačili običajni in predstavljajo utečeno poslovno prakso:

1. z medsebojnim pobotom ali asignacijo v višini celotnega zneska obveznosti, ki jih ima izvajalec do naročnika ali do odvisnih in pridruženih družb iz koncerna Luke Koper,
2. do 30 % z verižnim pobotom, na ta znesek se zamudne obresti ne obračunajo,
3. z asignacijo ali kakršnimikoli drugimi načini izpolnitve obveznosti z drugimi družbami ali pravnimi subjekti, v kolikor pogodbeni stranki podpišeta ustrezne dokumente o takem plačilu, v skladu z Obligacijskim zakonikom ali pa so taka soglasja že vključena v tej pogodbi,
4. razliko z nakazilom na izvajalčev transakcijski račun št. \_\_\_\_\_\_\_\_\_\_\_\_\_\_\_\_\_\_\_\_ odprt pri banki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poravnava s pobotom se izvrši na dan zapadlosti računa. Izvajalec ne sme svoje denarne terjatve do naročnika prenesti na tretjo osebo brez predhodnega pisnega soglasja naročnika.

10. člen

Osnova za plačilo pogodbenih obveznosti so izdani računi, ki temeljijo na potrjenih mesečnih ali končni situaciji ter podpisanemu prevzemnem zapisniku iz te pogodbe.

Naročnik se zavezuje izvajalcu plačati posamezni račun v roku 75 dni od datuma opravljene storitve, tj. od potrditve mesečne oziroma končne situacije s strani naročnika. Naročnik lahko svojo obveznost v dogovoru z izvajalcem poravna pred rokom zapadlosti, tako da se mu za vsako začeto dekado (t.j. deset dni) predčasnega plačila prizna 0,5% popust, t.i. cassa-sconto na celotno vrednost naročnikove obveznosti. Izvajalec se v takem primeru zavezuje izstaviti naročniku dobropis za višino cassa-sconta iz naslova predčasnega plačila.

11. člen

Naročnik pooblašča za svojega predstavnika g. Davida Dolherja, izvajalca pa bo zastopal g. \_\_\_\_\_\_\_\_\_\_\_\_\_\_\_. Odgovorni vodja del izvajalca, ki ga naročnik imenuje tudi kot odgovornega vodjo gradbišča bo g. \_\_\_\_\_\_\_\_\_\_\_\_\_\_\_.

12. člen

Prevzem del in vgrajenih materialov in opreme se izvede s podpisom prevzemnega zapisnika.

V primeru, da se ob prevzemu ugotovi, da vgrajeni material ter oprema oz. opravljena dela niso v skladu z določili te pogodbe, lahko določi naročnik izvajalcu primeren rok za realizacijo pogodbenih obveznosti v skladu z določili te pogodbe.

V kolikor izvajalec v roku iz prejšnjega odstavka ne realizira pomanjkljivo opravljenih pogodbenih obveznosti, jih lahko realizira naročnik oz. tretja oseba na stroške izvajalca.

13. člen

Za kvaliteto in solidnost del, ki jih opravi izvajalec sam ali jih za izvajalca opravijo tretje osebe kot podizvajalci, ki jih izbere izvajalec v zvezi z deli na podlagi te pogodbe, jamči izvajalec.

Izvajalec bo naročniku nemudoma sporočil s katerimi podizvajalci sodeluje. Če izvajalec naročniku ne sporoči s katerimi podizvajalci sodeluje ali bo sodeloval, je odgovoren naročniku za morebitne stroške in škodo, ki bi zaradi tega nastala, razen če iz upravičenih in utemeljenih razlogov ni mogel vedeti za podizvajalca. Tako nastale stroške in škodo lahko naročnik odšteje od pogodbene vrednosti in jo poračuna s svojo obveznostjo do glavnega izvajalca.

14. člen

Če izvajalec ne opravi del iz te pogodbe v pogodbenem roku, mora plačati pogodbeno kazen za zamudo, ki znaša 2 ‰ (dva promila) za vsak zamujeni dan od skupnega zneska predmeta pogodbe. Pogodbeno kazen za zamudo se lahko zaračuna tudi če pride do morebitnega podaljšanja pogodbenih rokov.

Znesek pogodbene kazni za zamudo ne sme presegati 10 % (deset procentov) vrednosti predmeta pogodbe.

V kolikor je izvajalec z izvedbo del v zamudi, se pogodbena kazen obračuna v prevzemnem zapisniku. Na ta način se vzpostavi terjatev do izvajalca in obveznost naročnika se za znesek pogodbene kazni zmanjša oz. se z le to pobota.

V kolikor pogodbena kazen ni poračunana z obveznostjo naročnika v prevzemnem zapisniku, jo je izvajalec dolžan poravnati v roku 8 dni od izstavitve računa z nakazilom na transakcijski račun št. 10100-0000001935 naročnika.

15. člen

Izvajalec se zaveže v roku osem (8) delovnih dni od podpisa te pogodbe, kot pogoj za veljavnost pogodbe, izročiti naročniku originalno bančno garancijo za dobro izvedbo pogodbenih obveznosti, izdelano po Enotnih pravilih za garancije na poziv (EPGP), revizija iz leta 2010, izdana pri MTZ pod št. 758 ali enakovredno kavcijsko zavarovanje zavarovalnice, v višini 10% pogodbene vrednosti z DDV z veljavnostjo vsaj še 90 dni po predvidenem prevzemu del, sicer bo naročnik unovčil finančno zavarovanje za resnost ponudbe in lahko naročnik brez kakršnih koli obveznosti do izvajalca od pogodbe odstopi.

V primeru podaljšanja pogodbenega roka za dokončanje del, je izvajalec dolžan naročniku v roku osem (8) delovnih dni od podpisa aneksa dostaviti ustrezno podaljšano nepreklicno, brezpogojno garancijo, unovčljivo na prvi pisni poziv, z veljavnostjo vsaj še 90 dni po dejanskem prevzemu del.

Če pride do prekinitve pogodbenega dela na zahtevo naročnika, pripravi izvajalec poročilo o do tedaj opravljenem delu, ki ga potrdi naročnikov pooblaščeni predstavnik. Naročnik prizna izdelovalcu do tedaj nastale stroške v zvezi z izvajanjem dela in sicer sorazmerno opravljenemu delu in pogodbenemu znesku za dela, ki imajo za naročnika funkcionalno vrednost. Izvajalec je dolžan naročniku izročiti vso dokumentacijo, potrebno za pridobitev ustreznih dovoljenj. V primeru, da izvajalec navedene dokumentacije ne predloži v postavljenem roku, ima naročnik pravico unovčiti garancijo za dobro izvedbo pogodbenih del.

16. člen

Izvajalec se zaveže v roku osem (8) delovnih dni od podpisa te pogodbe, kot pogoj za veljavnost pogodbe, izročiti naročniku kopijo zavarovalne pogodbe za zavarovanje odgovornosti za škodo, ki bi utegnila nastati investitorju in tretjim osebam v zvezi z opravljanjem njihove dejavnosti, z letno zavarovalno vsoto najmanj 400.000 EUR, skupaj z zavarovalnimi pogoji, IN kopijo zavarovalne pogodbe za gradbeno zavarovanje za zavarovanje objekta v gradnji in materiala in opreme namenjene za vgraditev v objekt pred običajnimi nevarnostmi in škodo na obstoječih in sosednjih objektih, z zavarovalno vsoto v višini pogodbene vrednosti, skupaj z zavarovalnimi pogoji. V primeru, da izvajalec navedene dokumentacije ne predloži v postavljenem roku 8 delovnih dni, ima naročnik pravico odstopiti od pogodbe brez kakršnih koli obveznosti do izvajalca.

17. člen

Garancijski rok za vgrajene materiale in opravljena dela znaša tri (3) leta od podpisa prevzemnega zapisnika v skladu z določbo 12. člena te pogodbe.

Izvajalec se zavezuje v okviru garancijskega roka odpraviti vse pomanjkljivosti, ki bi nastale zaradi vgradnje nekvalitetnih materialov in opreme oz. nekvalitetno opravljenih del, in sicer v roku 10 dni od prejema obvestila.

V kolikor izvajalec v roku iz prejšnjega odstavka ne odpravi pomanjkljivosti, jih lahko odpravi naročnik oz. tretja oseba na stroške izvajalca. V primeru, da naročnik pozove izvajalca na odpravo pomanjkljivosti, in da izvajalec kljub pozivu k odpravi pomanjkljivosti ne pristopi, naročnik ne izgubi nikakršnih pravic iz garancije, v kolikor sam pristopi k odpravi pomanjkljivosti oz. odpravo pomanjkljivosti poveri tretji osebi.

18. člen

Izvajalec se zaveže, kot pogoj za uspešen prevzem del, izročiti naročniku originalno bančno garancijo za odpravo napak v garancijskem roku, izdelano po Enotnih pravilih za garancije na poziv (EPGP), revizija iz leta 2010, izdana pri MTZ pod št. 758 ali enakovredno kavcijsko zavarovanje zavarovalnice, v višini 5% vrednosti vseh pogodbenih del z DDV. Veljavnost garancije mora biti vsaj 30 dni daljša, kot je garancijski rok iz 17. člena te pogodbe.

V primeru, da se v garancijskem roku odkrijejo napake, ki ne bodo odpravljene pred iztekom tega roka, je izvajalec dolžan podaljšati veljavnost garancije za odpravo napak v garancijskem roku.

V kolikor izvajalec ne more zagotoviti garancije z zapadlostjo tri (3) leta in 30 dni, se naročnik strinja, da mu predloži garancijo s krajšo zapadlostjo, vendar ob pogoju, da pred zapadlostjo le-te dostavi naročniku novo garancijo. V kolikor vsaj 15 dni pred zapadlostjo garancije izvajalec ne dostavi naročniku nove oz. podaljšane garancije, je naročnik upravičen obstoječo garancijo unovčiti. Tako unovčena garancija in pridobljeni znesek zadrži naročnik do izteka garancijskega roka iz 17. člena te pogodbe in se ne obrestuje.

19. člen

Naročnik lahko poleg v zakonu določenih razlogov in brez kakršnihkoli obveznosti do izvajalca kadarkoli ali takoj odstopi od te pogodbe, če:

* v roku 8 delovnih dni od podpisa pogodbe naročniku ne izroči finančnega zavarovanja za dobro izvedbo pogodbenih obveznosti,
* v roku 8 delovnih dni od podpisa pogodbe naročniku ne izroči kopije predvidene zavarovalne pogodbe za zavarovanje odgovornosti za škodo, ki bi utegnila nastati investitorju in tretjim osebam v zvezi z opravljanjem njihove dejavnosti in gradbeno zavarovanje za zavarovanje objekta v gradnji,
* je zoper izvajalca začet postopek zaradi insolventnosti (prisilne poravnave ali stečaja) ali izbrisa iz sodnega registra brez likvidacije ali prostovoljne oz. prisilne likvidacije,
* izvajalec ni pričel s pogodbeno dogovorjenimi deli v pogodbenem roku, ki mu ga je določil naročnik, ali del v pogodbeno dogovorjenem roku ni dokončal,
* izvajalec ne bi dosegel pogodbeno dogovorjene kvalitete in te ne bi vzpostavil niti v naknadno postavljenem roku s strani naročnika,
* izvajalec prekine z deli brez soglasja naročnika ali vsakič glede na predvideni plan zamuja več kot 10 dni, pri čemer teh zamud ne bi nadoknadil niti v naknadno določenem roku,
* je izvajalec drugače kršil določila te pogodbe.

Če je izvajalec s pogodbenimi deli že pričel, mu je naročnik dolžan poravnati le vrednost dotlej pravilno opravljenih pogodbenih del in vgrajenih ustreznih materialov, ki imajo za naročnika funkcionalno vrednost.

Izvajalec je dolžan naročniku ob nastopu okoliščin, zaradi katerih lahko naročnik odstopi od pogodbe, kakor tudi v primeru da svojih obveznosti v rokih ne izpolni, plačati pogodbeno kazen zaradi neizpolnitve v višini 10% (deset procentov) pogodbene vrednosti. Pogodbena kazen zaradi neizpolnitve je neodvisna od pogodbena kazni za zamudo iz člena 14 te pogodbe. Pogodbena kazen zaradi neizpolnitve in tudi morebitna ostala škodo, ki naročniku nastane in za katero je odgovoren izvajalec, se lahko pobota z drugimi dotlej odprtimi obveznostmi naročnika do izvajalca, razen če izvajalec tega zneska v roku 8 dni ne nakaže na TRR naročnika naveden v 14. členu te pogodbe.

20. člen

Spremembe in dopolnitve te pogodbe veljajo samo, če so sklenjene v pisni obliki in podpisane od obeh pogodbenih strank. Za vsa vprašanja, ki niso urejena s to pogodbo, stranki soglašata z uporabo določil OZ (Obligacijski zakonik).

21. člen

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe kdo v imenu ali na račun izvajalca predstavniku ali posredniku naročnika obljubil, ponudil ali dal kakšno nedovoljeno korist za pridobitev posla po tej pogodbi, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku povzročena škoda ali pa je ali bo omogočena pridobitev nedovoljene koristi predstavniku ali posredniku naročnika in/ali izvajalcu ali njunemu predstavniku, zastopniku ali posredniku.

Pogodbeni stranki se zavezujeta izogibanja vsakršnih ravnanj, ki bi povzročila ničnost pogodbe po prejšnjem odstavku tega člena. Ta izjava predstavlja izjavo v skladu s predpisi o integriteti in preprečevanju korupcije

22. člen

Pogodbeni stranki bosta morebitne spore nastale iz te pogodbe ali zaradi te pogodbe uredili sporazumno, v primeru, da sporazumna rešitev ne bo mogoča, bo za rešitev sporov pristojno sodišče v Kopru z uporabo slovenskega prava, po katerem se tudi presoja pogodbeno razmerje.

23. člen

Ta pogodba prične veljati z dnem podpisa obeh pogodbenih strank. Pogodba je napisana v štirih izvodih, od katerih prejme vsaka pogodbena stranka po dva izvoda.

|  |  |  |
| --- | --- | --- |
| Koper, \_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_*(kraj, datum)* |
| Naročnik: |  | Izvajalec : |
| Luka Koper d.d. |  | \_\_\_\_\_\_\_\_\_\_\_\_\_\_\_\_\_\_(naziv) |
| Predsednik uprave delniške družbe |  | \_\_\_\_\_\_\_\_\_\_\_\_\_\_\_\_\_\_ (pooblaščena oseba za podpis pogodbe) |
| Dragomir Matić  |  |  |

|  |  |  |
| --- | --- | --- |
| Član uprave |  |  |
| Andraž Novak |  |  |